《新亭梅偶作》
宋代·吴则礼

衡门宿昔只栖迟，惭愧三堂春事奇。
为有丛筠傍流水，故教疏影作横枝。
香罗未办凌波去，素魄休论啼鴃时。
乞与江南风格在，鼻端聊遣广文知。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。